6)

Bilag IX affattes således: »BILAG IX IMPORT TIL UNIONEN AF LEVENDE DYR, EMBRYONER, ÆG OG ANIMALSKE PRODUKTER KAPITEL B Import af kvæg AFSNIT A Import fra lande eller regioner med ubetydelig BSE-risiko Ved import af kvæg fra et land eller en region med ubetydelig BSE-risiko skal der forelægges et dyresundhedscertifikat, som attesterer: a) at dyrene er født og udelukkende opdrættet i et land eller en region eller i lande eller regioner, der i overensstemmelse med Kommissionens beslutning 2007/453/EF (*****) er klassificeret som lande eller regioner med ubetydelig BSE-risiko b) at dyrene er identificeret ved et permanent identifikationssystem, hvormed de kan spores tilbage til moderdyret og oprindelsesbesætningen, og ikke er blevet eksponeret for følgende kvæg: i) alle BSE-tilfælde ii) alt kvæg, der i deres første leveår blev opdrættet sammen med BSE-tilfælde i disses første leveår, og som en undersøgelse har vist fortærede det samme potentielt kontaminerede foder i det pågældende tidsrum, eller iii) hvis resultaterne af undersøgelsen omhandlet i nr. ii) er inkonklusive, alt kvæg født i samme besætning som BSE-tilfældene inden for 12 måneder før eller efter BSE-tilfældenes fødsel og c) hvis der har været nationale BSE-tilfælde i det pågældende land, at dyrene er født: i) efter den dato, fra hvilken forbuddet mod fodring af drøvtyggere med kød- og benmel og grever fra drøvtyggere, som defineret i OIE's sundhedskodeks for terrestriske dyr, reelt er blevet håndhævet, eller ii) efter den dato, hvor det sidste nationale BSE-tilfælde blev født, hvis denne dato ligger efter datoen for foderforbuddet som nævnt i nr. i). AFSNIT B Import fra lande eller regioner med kontrolleret BSE-risiko Ved import af kvæg fra et land eller en region med kontrolleret BSE-risiko skal der forelægges et dyresundhedscertifikat, som attesterer: a) at landet eller regionen i overensstemmelse med beslutning 2007/453/EF er klassificeret som et land eller en region med kontrolleret BSE-risiko b) at dyrene er identificeret ved et permanent identifikationssystem, hvormed de kan spores tilbage til moderdyret og oprindelsesbesætningen, og ikke er blevet eksponeret for følgende kvæg: i) alle BSE-tilfælde ii) alt kvæg, der i deres første leveår blev opdrættet sammen med BSE-tilfælde i disses første leveår, og som en undersøgelse har vist fortærede det samme potentielt kontaminerede foder i det pågældende tidsrum, eller iii) hvis resultaterne af undersøgelsen omhandlet i nr. ii) er inkonklusive, alt kvæg født i samme besætning som BSE-tilfældene inden for 12 måneder før eller efter BSE-tilfældenes fødsel c) at dyrene er født: i) efter den dato, fra hvilken forbuddet mod fodring af drøvtyggere med kød- og benmel og grever fra drøvtyggere, som defineret i OIE's sundhedskodeks for terrestriske dyr, reelt er blevet håndhævet, eller ii) efter den dato, hvor det sidste nationale BSE-tilfælde blev født, hvis denne dato ligger efter datoen for foderforbuddet som nævnt i nr. i). AFSNIT C Import fra lande eller regioner med ikke-fastsat BSE-risiko Ved import af kvæg fra et land eller en region med ikke-fastsat BSE-risiko skal der forelægges et dyresundhedscertifikat, som attesterer: a) at landet eller regionen i overensstemmelse med beslutning 2007/453/EF er klassificeret som et land eller en region med ikke-fastsat BSE-risiko b) at fodring af drøvtyggere med kød- og benmel og grever hidrørende fra drøvtyggere, som defineret i OIE's sundhedskodeks for terrestriske dyr, er blevet forbudt, og at forbuddet reelt er blevet håndhævet i landet eller regionen c) at dyrene er identificeret ved et permanent identifikationssystem, hvormed de kan spores tilbage til moderdyret og oprindelsesbesætningen, og ikke er blevet eksponeret for følgende kvæg: i) alle BSE-tilfælde ii) alt kvæg, der i deres første leveår blev opdrættet sammen med BSE-tilfælde i disses første leveår, og som en undersøgelse har vist fortærede det samme potentielt kontaminerede foder i det pågældende tidsrum, eller iii) hvis resultaterne af undersøgelsen omhandlet i nr. ii) er inkonklusive, alt kvæg født i samme besætning som BSE-tilfældene inden for 12 måneder før eller efter BSE-tilfældenes fødsel d) at dyrene er født: i) mindst to år efter den dato, fra hvilken forbuddet mod fodring af drøvtyggere med kød- og benmel og grever fra drøvtyggere, som defineret i OIE's sundhedskodeks for terrestriske dyr, reelt er blevet håndhævet, eller ii) efter den dato, hvor det sidste nationale BSE-tilfælde blev født, hvis denne dato ligger efter datoen for foderforbuddet som nævnt i nr. i). KAPITEL C Import af animalske produkter af kvæg, får eller geder AFSNIT A Produkter Nedenstående animalske produkter af kvæg, får eller geder som defineret i følgende punkter i bilag I til forordning (EF) nr. 853/2004 skal opfylde betingelserne i afsnit B, C eller D i dette kapitel afhængigt af oprindelseslandets BSE-risikokategori: — fersk kød som defineret i bilagets punkt 1.10 — hakket kød som defineret i bilagets punkt 1.13 — maskinsepareret kød som defineret i bilagets punkt 1.14 — tilberedt kød som defineret i bilagets punkt 1.15 — kødprodukter som defineret i bilagets punkt 7.1 — afsmeltet animalsk fedt som defineret i bilagets punkt 7.5 — grever som defineret i bilagets punkt 7.6 — gelatine som defineret i bilagets punkt 7.7 fremstillet af andet materiale end huder og skind — kollagen som defineret i bilagets punkt 7.8 fremstillet af andet materiale end huder og skind — behandlede maver, blærer og tarme som defineret i bilagets punkt 7.9. AFSNIT B Import fra lande eller regioner med ubetydelig BSE-risiko Ved import af animalske produkter af kvæg, får eller geder, der er omhandlet i afsnit A, fra et land eller en region med ubetydelig BSE-risiko skal der forelægges et dyresundhedscertifikat, som attesterer: a) at landet eller regionen i overensstemmelse med beslutning 2007/453/EF er klassificeret som et land eller en region med ubetydelig BSE-risiko b) at de dyr, som de animalske produkter af kvæg, får og geder hidrører fra, er godkendt efter undersøgelse før og efter slagtning c) at de animalske produkter af kvæg, får eller geder ikke indeholder og ikke hidrører fra specificeret risikomateriale som defineret i punkt 1 i bilag V til denne forordning d) at hvis de dyr, som de animalske produkter af kvæg hidrører fra, har oprindelse i et land eller en region, der i overensstemmelse med beslutning 2007/453/EF er klassificeret som et land eller en region med kontrolleret eller ikke-fastsat BSE-risiko, kan, som undtagelse fra litra c) i dette afsnit, hele og halve slagtekroppe opskåret i højst tre engrosudskæringer samt fjerdinger, der ikke indeholder andet specificeret risikomateriale end rygsøjlen, herunder dorsalrodsganglier, importeres. Ved import af sådanne produkter skal kvægkroppene eller engrosudskæringerne af kvægkroppe indeholdende rygsøjle, der defineres som specificeret risikomateriale i henhold til punkt 1 i bilag V til denne forordning, være identificeret med en klart synlig, rød stribe på det mærke, der er omhandlet i artikel 13 eller 15 i forordning (EF) nr. 1760/2000. Desuden indsættes en særlig angivelse af antallet af kvægkroppe eller engrosudskæringer af kvægkroppe, som rygsøjlen skal fjernes fra, i det fælles veterinærdokument til brug ved indførsel (CVED), der er omhandlet i artikel 2, stk. 1, i forordning (EF) nr. 136/2004 e) at de animalske produkter af kvæg, får eller geder ikke indeholder og ikke hidrører fra maskinsepareret kød fra knoglerne fra kvæg, får eller geder, undtagen hvis de dyr, som de animalske produkter af kvæg, får eller geder hidrører fra, er født, udelukkende opdrættet og slagtet i et land eller en region, der i overensstemmelse med beslutning 2007/453/EF er klassificeret som et land eller en region med ubetydelig BSE-risiko, hvor der ikke har været nogen nationale BSE-tilfælde f) at de dyr, som de animalske produkter af kvæg, får eller geder hidrører fra, ikke er blevet slagtet efter at være blevet bedøvet ved indsprøjtning af en gas i kraniehulen eller aflivet efter samme metode, og at de ikke er blevet slagtet efter bedøvelse ved laceration af centralnervevæv ved hjælp af et aflangt stavformet instrument, der føres ind i kraniehulen, undtagen hvis de dyr, som de animalske produkter af kvæg, får eller geder hidrører fra, er født, udelukkende opdrættet og slagtet i et land eller en region, der i overensstemmelse med beslutning 2007/453/EF er klassificeret som et land eller en region med ubetydelig BSE-risiko g) at hvis de dyr, som de animalske produkter af kvæg, får eller geder hidrører fra, har oprindelse i et land eller en region, der i overensstemmelse med beslutning 2007/453/EF er klassificeret som et land eller en region med ikke-fastsat BSE-risiko, er dyrene ikke blevet fodret med kød- og benmel eller grever, som defineret i OIE's sundhedskodeks for terrestriske dyr h) at hvis de dyr, som de animalske produkter af kvæg, får eller geder hidrører fra, har oprindelse i et land eller en region, der i overensstemmelse med beslutning 2007/453/EF er klassificeret som et land eller en region med ikke-fastsat BSE-risiko, er produkterne blev fremstillet og håndteret på en måde, der sikrer, at de ikke indeholder og ikke er kontamineret med nerve- og lymfevæv, der frilægges under udbeningen. AFSNIT C Import fra lande eller regioner med kontrolleret BSE-risiko 1. Ved import af animalske produkter af kvæg, får eller geder, der er omhandlet i afsnit A, fra et land eller en region med kontrolleret BSE-risiko skal der forelægges et dyresundhedscertifikat, som attesterer: a) at landet eller regionen i overensstemmelse med beslutning 2007/453/EF er klassificeret som et land eller en region med kontrolleret BSE-risiko b) at de dyr, som de animalske produkter af kvæg, får og geder hidrører fra, er godkendt efter undersøgelse før og efter slagtning c) at de dyr, som de animalske produkter af kvæg, får eller geder bestemt til eksport hidrører fra, ikke er blevet aflivet, efter bedøvelse, ved laceration af centralnervevæv ved hjælp af et aflangt stavformet instrument, der føres ind i kraniehulen, eller ved indsprøjtning af en gas i kraniehulen d) at de animalske produkter af kvæg, får og geder ikke indeholder og ikke hidrører fra specificeret risikomateriale som defineret i punkt 1 i bilag V til denne forordning eller maskinsepareret kød fra knoglerne fra kvæg, får eller geder. 2. For så vidt angår animalske kvægprodukter kan, som undtagelse fra punkt 1, litra d), hele og halve slagtekroppe eller halve kroppe opskåret i højst tre engrosudskæringer samt fjerdinger, der ikke indeholder andet specificeret risikomateriale end rygsøjlen, herunder dorsalrodsganglier, importeres. 3. Hvis der er krav om, at rygsøjlen skal fjernes, skal kvægkroppe eller engrosudskæringer af kvægkroppe med rygsøjle identificeres med en klart synlig, rød stribe på det mærke, der er omhandlet i artikel 13 eller 15 i forordning (EF) nr. 1760/2000. 4. Antallet af kvægkroppe eller engrosudskæringer af kvægkroppe, som rygsøjlen skal fjernes fra, indsættes i det fælles veterinærdokument til brug ved indførsel (CVED), der er omhandlet i artikel 2, stk. 1, i forordning (EF) nr. 136/2004, når det drejer sig om import. 5. Ved import af behandlede tarme, der oprindeligt stammer fra et land eller en region med ubetydelig BSE-risiko, skal der forelægges et dyresundhedscertifikat, som attesterer: a) at landet eller regionen i overensstemmelse med beslutning 2007/453/EF er klassificeret som et land eller en region med kontrolleret BSE-risiko b) at de dyr, som de animalske produkter af kvæg, får og geder hidrører fra, er født, udelukkende opdrættet og slagtet i landet/regionen med ubetydelig BSE-risiko, og at de er godkendt efter undersøgelse før og efter slagtning c) hvis tarmene har oprindelse i et land eller en region, hvor der har været nationale BSE-tilfælde: i) at dyrene er født efter den dato, fra hvilken forbuddet mod fodring af drøvtyggere med kød- og benmel og grever fra drøvtyggere er blevet håndhævet, eller ii) at de animalske produkter af kvæg, får eller geder ikke indeholder og ikke hidrører fra specificeret risikomateriale som defineret i punkt 1 i bilag V til denne forordning. AFSNIT D Import fra lande eller regioner med ikke-fastsat BSE-risiko 1. Ved import af animalske produkter af kvæg, får eller geder, der er omhandlet i afsnit A, fra et land eller en region med ikke-fastsat BSE-risiko skal der forelægges et dyresundhedscertifikat, som attesterer: a) at de dyr, som de animalske produkter af kvæg, får eller geder hidrører fra, ikke er blevet fodret med kød- og benmel eller grever hidrørende fra drøvtyggere, som defineret i OIE's sundhedskodeks for terrestriske dyr, og at er de godkendt efter undersøgelse før og efter slagtning b) at de dyr, som de animalske produkter af kvæg, får eller geder hidrører fra, ikke er blevet aflivet, efter bedøvelse, ved laceration af centralnervevæv ved hjælp af et aflangt stavformet instrument, der føres ind i kraniehulen, eller ved indsprøjtning af en gas i kraniehulen c) at de animalske produkter af kvæg, får og geder ikke indeholder og ikke hidrører fra: i) specificeret risikomateriale som defineret i punkt 1 i bilag V til denne forordning ii) nerve- og lymfevæv, der frilægges under udbeningen iii) maskinsepareret kød fra knoglerne fra kvæg, får eller geder. 2. For så vidt angår animalske kvægprodukter kan, som undtagelse fra punkt 1, litra c), hele og halve slagtekroppe eller halve kroppe opskåret i højst tre engrosudskæringer samt fjerdinger, der ikke indeholder andet specificeret risikomateriale end rygsøjlen, herunder dorsalrodsganglier, importeres. 3. Hvis der er krav om, at rygsøjlen skal fjernes, skal kvægkroppe eller engrosudskæringer af kvægkroppe med rygsøjle identificeres med en klart synlig, rød stribe på det mærke, der er omhandlet i artikel 13 eller 15 i forordning (EF) nr. 1760/2000. 4. En særlig angivelse af antallet af kvægkroppe eller engrosudskæringer af kvægkroppe, som rygsøjlen skal fjernes fra, indsættes i det fælles veterinærdokument til brug ved indførsel (CVED), der er omhandlet i artikel 2, stk. 1, i forordning (EF) nr. 136/2004, når det drejer sig om import. 5. Ved import af behandlede tarme, der oprindeligt stammer fra et land eller en region med ubetydelig BSE-risiko, skal der forelægges et dyresundhedscertifikat, som attesterer: a) at landet eller regionen i overensstemmelse med beslutning 2007/453/EF er klassificeret som et land eller en region med ikke-fastsat BSE-risiko b) at de dyr, som de animalske produkter af kvæg, får og geder hidrører fra, er født, udelukkende opdrættet og slagtet i landet/regionen med ubetydelig BSE-risiko, og at de er godkendt efter undersøgelse før og efter slagtning c) hvis tarmene har oprindelse i et land eller en region, hvor der har været nationale BSE-tilfælde: i) at dyrene er født efter den dato, fra hvilken forbuddet mod fodring af drøvtyggere med kød- og benmel og grever fra drøvtyggere er blevet håndhævet, eller ii) at de animalske produkter af kvæg, får eller geder ikke indeholder og ikke hidrører fra specificeret risikomateriale som defineret i punkt 1 i bilag V til denne forordning. KAPITEL D Import af animalske biprodukter og afledte produkter hidrørende fra kvæg, får eller geder AFSNIT A Animalske biprodukter Dette kapitel gælder for følgende animalske biprodukter som defineret i artikel 3, nr. 1), i forordning (EF) nr. 1069/2009 og følgende afledte produkter som defineret i samme artikel, nr. 2), forudsat at det drejer sig om animalske biprodukter og afledte produkter hidrørende fra kvæg, får og geder: a) afsmeltet fedt fremstillet af kategori 2-materiale, der er beregnet til at blive brugt som organisk gødningsstof eller jordforbedringsmiddel som defineret i artikel 3, nr. 22), i forordning (EF) nr. 1069/2009 b) ben og benprodukter fremstillet af kategori 2-materiale c) afsmeltet fedt fremstillet af kategori 3-materiale, der er beregnet til at blive brugt som organisk gødningsstof eller jordforbedringsmiddel eller som foder som defineret i artikel 3, henholdsvis nr. 22) og 25), i forordning (EF) nr. 1069/2009, eller udgangsmateriale hertil d) foder til selskabsdyr, herunder tyggepinde og tyggeben e) blodprodukter f) forarbejdet animalsk protein g) ben og benprodukter fremstillet af kategori 3-materiale h) gelatine og kollagen fremstillet af andet materiale end huder og skind i) kategori 3-materiale og afledte produkter, bortset fra de i litra c)-h) omhandlede, eksklusive: i) friske huder og skin, behandlede huder og skin ii) gelatine og kollagen fremstillet af huder og skind iii) fedtderivater. AFSNIT B Krav vedrørende udstedelse af sundhedscertifikat Ved import af animalske biprodukter og afledte produkter hidrørende fra kvæg, får eller geder, der er omhandlet i afsnit A, skal der forelægges et sundhedscertifikat, som attesterer følgende: a) at det animalske biprodukt eller afledte produkt: i) ikke indeholder og ikke hidrører fra specificeret risikomateriale som defineret i punkt 1 i bilag V til denne forordning og ii) ikke indeholder og ikke hidrører fra maskinsepareret kød fra knoglerne fra kvæg, får eller geder, undtagen hvis de dyr, som det animalske biprodukt eller afledte produkt hidrører fra, er født, udelukkende opdrættet og slagtet i et land eller en region, der i overensstemmelse med beslutning 2007/453/EF er klassificeret som et land eller en region med ubetydelig BSE-risiko, hvor der ikke har været nogen nationale BSE-tilfælde, og iii) hidrører fra dyr, som ikke er blevet aflivet, efter bedøvelse, ved laceration af centralnervevæv ved hjælp af et aflangt stavformet instrument, der føres ind i kraniehulen, eller ved indsprøjtning af en gas i kraniehulen, medmindre der er tale om dyr, der er født, udelukkende opdrættet og slagtet i et land eller en region, der i overensstemmelse med beslutning 2007/453/EF er klassificeret som et land eller en region med ubetydelig BSE-risiko, eller b) at det animalske biprodukt eller afledte produkt ikke indeholder og ikke er fremstillet af andet materiale fra kvæg, får eller geder end materiale fra dyr, der er født, udelukkende opdrættet og slagtet i et land eller en region, der i overensstemmelse med beslutning 2007/453/EF er klassificeret som et land eller en region med ubetydelig BSE-risiko. Ud over litra a) og b) i dette afsnit skal der ved import af animalske biprodukter og afledte produkter som omhandlet i afsnit A, der indeholder mælk eller mejeriprodukter fra får eller geder, der er bestemt til foder, endvidere forelægges et sundhedscertifikat, som attesterer følgende: c) at de får og geder, som de pågældende animalske biprodukter eller afledte produkter hidrører fra, uafbrudt siden fødslen har været holdt i et land, hvor følgende betingelser er opfyldt: i) Det er obligatorisk at anmelde klassisk scrapie. ii) Der er indført et oplysnings- og overvågningssystem. iii) Der gælder officielle restriktioner for fåre- eller gedebedrifter i tilfælde af mistanke om TSE, eller hvis klassisk scrapie er blevet bekræftet. iv) Får og geder, der er smittet med klassisk scrapie, slås ned og destrueres fuldstændigt. v) Fodring af får og geder med kød- og benmel eller grever fra drøvtyggere, som defineret i OIE's sundhedskodeks for terrestriske dyr, er blevet forbudt, og forbuddet er reelt blevet håndhævet i hele landet i en periode på mindst de seneste syv år d) at mælken og mejeriprodukterne fra får og geder har oprindelse på bedrifter, der ikke er omfattet af officielle restriktioner på grund af mistanke om TSE e) at mælken og mejeriprodukterne fra får og geder har oprindelse på bedrifter, hvor der i de seneste syv år ikke er diagnosticeret noget tilfælde af klassisk scrapie, eller, hvis et tilfælde af klassisk scrapie er blevet bekræftet: i) alle får og geder på bedriften er slået ned og destrueret eller slagtet, bortset fra avlsvæddere af ARR/ARR-genotypen, avlsmoderfår med mindst én ARR-allel og ingen VRQ-allel og andre får med mindst én ARR-allel, eller ii) alle dyr, hos hvilke klassisk scrapie er blevet bekræftet, er slået ned og destrueret, og bedriften har i mindst to år siden det sidste bekræftede klassisk scrapie-tilfælde været underkastet intensiveret TSE-overvågning, herunder undersøgelse med negativt resultat for forekomst af TSE i overensstemmelse med laboratoriemetoderne i bilag X, kapitel C, punkt 3.2, af alle de følgende dyr over 18 måneder, bortset fra får af ARR/ARR-genotypen: — dyr, som er blevet slagtet med henblik på konsum, og — dyr, der er selvdøde eller er blevet slået ned på bedriften, men som ikke er blevet aflivet som led i en sygdomsudryddelseskampagne. KAPITEL E Import af får og geder Ved import af får og geder til Unionen skal der fremlægges et dyresundhedscertifikat, som attesterer, at de uafbrudt siden fødslen har været holdt i et land, hvor følgende betingelser er opfyldt: 1) Det er obligatorisk at anmelde klassisk scrapie. 2) Der er indført et oplysnings- og overvågningssystem. 3) Får og geder, der er smittet med klassisk scrapie, slås ned og destrueres fuldstændigt. 4) Fodring af får og geder med kød- og benmel eller grever fra drøvtyggere, som defineret i OIE's sundhedskodeks for terrestriske dyr, er blevet forbudt, og forbuddet er reelt blevet håndhævet i hele landet i en periode på mindst de seneste syv år. Ud over betingelserne i nr. 1)-4) skal dyresundhedscertifikatet attestere: 5) for så vidt angår får og geder til avl, der importeres til Unionen, og som indføres til andre medlemsstater end dem, der har ubetydelig risiko for klassisk scrapie, eller dem, der råder over et godkendt nationalt program for bekæmpelse af scrapie, jf. bilag VIII, kapitel A, afsnit A, punkt 3.2, at følgende betingelser er overholdt: a) De importerede får og geder kommer fra én eller flere bedrifter, der har opfyldt betingelserne i bilag VIII, kapitel A, afsnit A, punkt 1.3, eller b) der er tale om får, der har prionproteingenotypen ARR/ARR, og som kommer fra en bedrift, der i de sidste to år ikke har været omfattet af officielle restriktioner med hensyn til flytning på grund af BSE eller klassisk scrapie 6) for så vidt angår får og geder til alle formål, undtagen øjeblikkelig slagtning, der importeres til Unionen, og som indføres til en medlemsstat, der har ubetydelig risiko for klassisk scrapie, eller som råder over et godkendt nationalt program for bekæmpelse af scrapie, jf. bilag VIII, kapitel A, afsnit A, punkt 3.2, at følgende betingelser er overholdt: a) De kommer fra én eller flere bedrifter, der har opfyldt betingelserne i bilag VIII, kapitel A, afsnit A, punkt 1.2, eller b) der er tale om får, der har prionproteingenotypen ARR/ARR, og som kommer fra en bedrift, der i de sidste to år ikke har været omfattet af officielle restriktioner med hensyn til flytning på grund af BSE eller klassisk scrapie KAPITEL F Import af animalske produkter af opdrættede eller vildtlevende hjortedyr 1. Når fersk kød, hakket kød, tilberedt kød og kødprodukter som defineret i henholdsvis punkt 1.10, punkt 1.13, punkt 1.15 og punkt 7.1 i bilag I til forordning (EF) nr. 853/2004, fremstillet af kød af opdrættede hjortedyr, importeres til Unionen fra Canada eller USA, skal sundhedscertifikaterne være ledsaget af en erklæring underskrevet af den kompetente myndighed i produktionslandet og affattet således: »Dette produkt indeholder eller er udelukkende fremstillet af kød, dog ikke slagteaffald og rygmarv, fra opdrættede hjortedyr, der med et negativt resultat er undersøgt for chronic wasting disease efter en histopatologisk eller immunhistokemisk metode eller en anden diagnosemetode, der er anerkendt af den kompetente myndighed, og produktet er ikke fremstillet af dyr fra en besætning, hvor der er bekræftet forekomst af chronic wasting disease, eller hvor der er officiel mistanke om forekomst af chronic wasting disease.« 2. Når fersk kød, hakket kød, tilberedt kød og kødprodukter som defineret i henholdsvis punkt 1.10, punkt 1.13, punkt 1.15 og punkt 7.1 i bilag I til forordning (EF) nr. 853/2004, fremstillet af kød af vildtlevende hjortedyr, importeres til Unionen fra Canada eller USA, skal sundhedscertifikaterne være ledsaget af en erklæring underskrevet af den kompetente myndighed i produktionslandet og affattet således: »Dette produkt indeholder eller er udelukkende fremstillet af kød, dog ikke slagteaffald og rygmarv, fra vildtlevende hjortedyr, der med et negativt resultat er undersøgt for chronic wasting disease efter en histopatologisk eller immunhistokemisk metode eller en anden diagnosemetode, der er anerkendt af den kompetente myndighed, og produktet er ikke fremstillet af dyr fra en region, hvor der i de seneste tre år er bekræftet forekomst af chronic wasting disease, eller hvor der er officiel mistanke om forekomst af chronic wasting disease.« KAPITEL H Import af sæd og embryoner fra får og geder Ved import af sæd og embryoner fra får og geder til Unionen skal der fremlægges et dyresundhedscertifikat, som attesterer, at: 1) donordyrene uafbrudt siden fødslen har været holdt i et land, hvor følgende betingelser er opfyldt: a) Det er obligatorisk at anmelde klassisk scrapie. b) Der er indført et oplysnings- og overvågningssystem. c) Får og geder, der er smittet med klassisk scrapie, slås ned og destrueres fuldstændigt. d) Fodring af får og geder med kød- og benmel eller grever fra drøvtyggere, som defineret i OIE's sundhedskodeks for terrestriske dyr, er blevet forbudt, og forbuddet er reelt blevet håndhævet i hele landet i en periode på mindst de seneste syv år, og 2) donordyrene har uafbrudt i en periode på tre år forud for datoen for indsamling af den eksporterede sæd eller de eksporterede embryoner været holdt på én eller flere bedrifter, som i denne periode har opfyldt alle kravene i bilag VIII, kapitel A, afsnit A, punkt 1.3, litra a)-f), medmindre bedriften er en sædopsamlingsstation, forudsat at sædopsamlingsstationen opfylder betingelserne i punkt 1.3, litra c), nr. iv), i nævnte afsnit, eller a) for så vidt angår sæd fra får er sæden indsamlet fra handyr, der har prionproteingenotypen ARR/ARR, eller b) for så vidt angår embryoner fra får har embryonerne mindst én ARR-allel. (*****) Kommissionens beslutning 2007/453/EF af 29. juni 2007 om fastsættelse af BSE-status for medlemsstater eller tredjelande eller deres regioner i henhold til deres BSE-risiko (EUT L 172 af 30.6.2007, s. 84).«"